Celso Emilio Ferreiro - Wikipedia

# Celso Emilio Ferreiro

### Na Galipedia, a wikipedia en galego.

Fotografía de Celso Emilio Ferreiro.

Celso Emilio Ferreiro Míguez (Celanova 1912 - Vigo 1979) foi un escritor e político galeguista.

Era de familia acomodada campesiña e galeguista. Aos 20 anos, en 1932, organizou con Xosé Velo Mosquera, entre outros, as Mocedades Galeguistas de Celanova e participou na constitución da Federación de Mocedades Galeguistas en 1934. Pouco despois foi procesado por un artigo publicado en Guieiro, revista que el mesmo dirixía. Mobilizado para a Guerra Civil Española polas tropas de Franco, estudou Dereito, contribuíu en diversos xornais e revistas e en 1966 emigrou a Venezuela, onde colaborou coa "Hermandade Galega", fundou o "Patronato da Cultura Galega", e traballou no gabinete do Presidente Caldera.

Ao voltar da emigración instalouse en Madrid, onde traballou de xornalista. Ten prosa e poesía en castelán e galego, destacando na poesía en galego, de fundo contido social. Foi esta a que lle deu a sona de grande escritor.

## [editar] Obra

- Cartafol de poesía
- O sono sulagado
- Viaxe ao país dos ananos
- Terra de ningures
- Onde o mundo se chama Celanova
- Longa noite de pedra - Esta obra é a máis senlleira e deulle nome a toda unha época da historia contemporánea de Galiza.
- Cimeterio privado

Foille adicado o Día das Letras Galegas en 1989.

Traído desde "http://gl.wikipedia.org../../../c/e/l/Celso_Emilio_Ferreiro_de8c.html"

Categoría: Escritores en lingua galega

##### Views

- Artigo
- Discusión
- Revisión actual

##### Procura

##### Outras linguas

- English
- Español
- Euskara
- Português